CELEX: 32013R0180
Language: et
Date: 2013-03-01 00:00:00
Title: Komisjoni rakendusmäärus (EL) nr 180/2013, 1. märts 2013 , millega 188. korda muudetakse nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud

2.3.2013   
            
            
               ET
            
            
               Euroopa Liidu Teataja
            
            
               L 59/1
            
         KOMISJONI RAKENDUSMÄÄRUS (EL) nr 180/2013,
   1. märts 2013,
   millega 188. korda muudetakse nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud, (1) eriti selle artikli 7 lõike 1 punkti a ja artikli 7a lõiget 1,
   ning arvestades järgmist:
   
               (1)
            
            
               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.
            
         
               (2)
            
            
               21. veebruaril 2013 otsustas ÜRO Julgeolekunõukogu sanktsioonide komitee lisada kaks füüsilist isikut nende isikute, rühmituste ja üksuste loetellu, kelle suhtes kohaldatakse rahaliste vahendite ja majandusressursside külmutamist. 22. jaanuaril 2013 otsustas ÜRO Julgeolekunõukogu sanktsioonide komitee lisada loetellu veel ühe füüsilise isiku.
            
         
               (3)
            
            
               Seega tuleks määruse (EÜ) nr 881/2002 I lisa vastavalt ajakohastada.
            
         
               (4)
            
            
               Käesolevas määruses sätestatud meetmete tõhususe tagamiseks peaks käesolev määrus jõustuma viivitamata,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käeolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõigis liikmesriikides.
      Brüssel, 1. märts 2013
      
         
            Komisjoni nimel presidendi eest
         
         
            välispoliitika vahendite talituse direktor
         
      
   
   
      (1)  EÜT L 139, 29.5.2002, lk 9.
   
      LISA
      Määruse (EÜ) nr 881/2002 I lisa muudetakse järgmiselt:
      Pealkirja „Füüsilised isikud” alla lisatakse järgmised kanded:
      
                  (a)
               
               
                  
                     „Abderrahmane Ould El Amar (teiste nimedega a) Ahmed el Tilemsi, b) Abderrahmane Ould el Amar Ould Sidahmed Loukbeiti, c) Ahmad Ould Amar). Sünnikuupäev: 1977-1982. Sünnikoht: Tabankort, Mali. Kodakondsus: Mali. Aadress: a) Gao, Mali, b) Tabankort, Mali, c) In Khalil, Mali, d) Al Moustarat, Mali. Muu teave: isa nimi Leewemere. Artikli 2a lõike 4 punktis b nimetatud kuupäev: 22.2.2013.”
                  
               
            
                  (b)
               
               
                  
                     „Hamada Ould Mohamed El Khairy (teiste nimedega a) Hamad el Khairy, b) Hamada Ould Mohamed Lemine Ould Mohamed el Khairy, c) Ould Kheirou, d) Abou QumQum). Sünnikuupäev: 1970. Sünnikoht: Nouakchott, Mauritania. Kodakondsus: a) Mauritania, b) Mali. Pass nr: A1447120 (Mali pass, kaotas kehtivuse 19.10.2011). Aadress: Gao, Mali. Muu teave: ema nimi Tijal Bint Mohamed Dadda. Artikli 2a lõike 4 punktis b nimetatud kuupäev: 22.2.2013.”
                  
               
            
                  (c)
               
               
                  
                     „Iyad ag Ghali. Sünnikuupäev: 1954. Sünnikoht: Abeibara, Kidali piirkond, Mali. Kodakondsus: Mali. Artikli 2a lõike 4 punktis b nimetatud kuupäev: 25.2.2013.”